b'\n_START_ARTICLE_\nCiroza jeter\n_START_SECTION_\nDiagnoza\n_START_PARAGRAPH_\nZlati standard za diagnozo ciroze jeter je biopsija. Histolo\xc5\xa1ko je cirozo mogo\xc4\x8de opredeliti kot mikronodularno ali me\xc5\xa1ano, vendar je ta uvrstitev opu\xc5\xa1\xc4\x8dena, ker je nespecifi\xc4\x8dna, saj se lahko spreminja, ko bolezen napreduje in so serolo\xc5\xa1ki ozna\xc4\x8devalci veliko bolj specifi\xc4\x8dni. Vendar pa biopsija ni potrebna, \xc4\x8de klini\xc4\x8dni, laboratorijski in radiolo\xc5\xa1ki podatki ka\xc5\xbeejo na cirozo. Biopsija nosi majhno, a pomembno tveganje - zaradi ciroze se lahko biopsija jeter zaplete.\n_START_SECTION_\nUltrazvok\n_START_PARAGRAPH_\nUltrazvok se redno uporablja pri ocenjevanju ciroze, saj lahko poka\xc5\xbee tudi mala in modularna napredovanja ciroze jeter. Z njim se tudi odkrivajo karcinom jetrnih celic, portalna hipertenzija in Budd-Chiarijev sindrom (z oceno pretoka v venah jeter)._NEWLINE_Nov tip naprave, FibroScan (prehodna elastografija), uporablja elasti\xc4\x8dne valove za dolo\xc4\x8ditev togosti jeter, kar se lahko teoreti\xc4\x8dno pretvori v rezultat na lestvici METAVIR. Ta proizvaja ultrazvo\xc4\x8dno podobo jeter (20\xe2\x80\x9380\xc2\xa0mm), skupaj s prepoznavanjem pritiska (v kPa.) Test se opravi veliko hitreje kot biopsija (po navadi traja 2,5-5 minut) in je popolnoma nebole\xc4\x8d. Prikazuje razumno korelacijo s prikazom ciroze._NEWLINE_Drugi testi se izvajajo v posebnih okoli\xc5\xa1\xc4\x8dinah, vklju\xc4\x8dujejo CT/MRI \xc5\xbeol\xc4\x8devoda (MRCP).\n_START_SECTION_\nEndoskopija\n_START_PARAGRAPH_\nGastroskopijo (endoskopski pregled po\xc5\xbeiralnika, \xc5\xbeelodca in dvanajstnika) se izvaja pri bolnikih s cirozo, kjer je izklju\xc4\x8dena mo\xc5\xbenost biopsije. \xc4\x8ce se ugotovi, se lahko uporabi preventivno lokalno zdravljenje z beta zaviralci._NEWLINE_Redko so vzrok ciroze bolezni \xc5\xbeol\xc4\x8devodov, kot je primarni sklerozirajo\xc4\x8di holangitis. Ultrazvok \xc5\xbeol\xc4\x8devoda, kot EROO ali MRCP, lahko doka\xc5\xbee nepravilnosti pri teh bolnikih in pomaga pri diagnozi.\n_START_SECTION_\nPatologija karcinoma\n_START_PARAGRAPH_\nPod mikroskopom so jetra v za\xc4\x8detku raz\xc5\xa1irjena, vendar ob napredovanju bolezni postanejo manj\xc5\xa1a. Njihova povr\xc5\xa1ina je neenakomerna, skladnost je \xc4\x8dvrsta in pogosto rumene barve (v primerjavi s steatozo). Glede velikosti vozlov obstajajo tri vrste: mikronodularna, makronodularna in me\xc5\xa1ana ciroza. V mikronodularni obliki (Laennova ciroza) so regeneracijski vozli\xc4\x8dki pod 3\xc2\xa0mm, v makronodularni cirozi so vozli\xc4\x8dki ve\xc4\x8dji od 3\xc2\xa0mm, me\xc5\xa1ana ciroza pa je sestavljena iz vozlov razli\xc4\x8dnih velikosti.\n_START_SECTION_\nZdravljenje\n_START_PARAGRAPH_\nNa\xc4\x8deloma po\xc5\xa1kodbe jeter zaradi ciroze ni mogo\xc4\x8de pozdraviti, vendar lahko zdravljenje ustavi ali podalj\xc5\xa1a napredovanje in zmanj\xc5\xa1a zaplete. Priporo\xc4\x8dljiva je zdrava prehrana, saj je lahko ciroza dolgotrajen proces. Potrebno je natan\xc4\x8dno spremljanje bolezni in napredovanje ciroze. Odvajala, kot so laktuloze, lahko zmanj\xc5\xa1ajo tveganje za zaprtje, njihova vloga pri prepre\xc4\x8devanju encefalopatije pa je omejena.\n_START_SECTION_\nEpidemiologija\n_START_PARAGRAPH_\nCiroza in kroni\xc4\x8dna bolezen jeter sta bili leta 2001 v Zdru\xc5\xbeenih dr\xc5\xbeavah Amerike deseti najpogostej\xc5\xa1i vzrok smrti pri mo\xc5\xa1kih in dvanajsti pri \xc5\xbeenskah; tam umre okoli 27.000 ljudi vsako leto za posledicami jetrne ciroze oziroma kroni\xc4\x8dne jetrne bolezni. Tudi stro\xc5\xa1ek ciroze v smislu \xc4\x8dlove\xc5\xa1kega trpljenja, zdravljenja v bolni\xc5\xa1nici ter manj\xc5\xa1e produktivnosti je visok._NEWLINE_Od dneva postavitve diagnoze je smrtnost v desetih letih 34-66\xc2\xa0%. V veliki meri je ta odvisna od vzrokov ciroze. Alkoholna ciroza ima slab\xc5\xa1o napoved kot primarna biliarna ciroza in ciroza zaradi hepatitisa. Tveganje smrti zaradi vseh vzrokov se je pove\xc4\x8dalo za dvanajstkrat. \xc4\x8cetudi se ne upo\xc5\xa1teva neposredne posledice bolezni jeter, je \xc5\xa1e vedno petkrat pove\xc4\x8dano tveganje za smrt bolezni v vseh kategorijah.'